Λάνασσα (κόρη του Αγαθοκλή)

Η Λάνασσα (3ος αιώνας π.Χ.) ήταν Ελληνίδα πριγκίπισσα της ελληνιστικής περιόδου, κόρη του Αγαθοκλή, τυράννου των Συρακουσών.Πλούταρχος, «Βίοι Παράλληλοι:Πύρρος», §9Διόδωρος ο Σικελιώτης, «Ιστορική Βιβλιοθήκη», 21.4 Υπήρξε με τη σειρά βασίλισσα της Ηπείρου, ως σύζυγος του περιβόητου βασιλιά Πύρρου (318 – 272 π.Χ.), και κατόπιν βασίλισσα της Μακεδονίας, ως σύζυγος του Δημητρίου του Πολιορκητή (337 – 283 π.Χ.)

 Βιογραφικά στοιχεία 
Το 295 π.Χ. απεβίωσε η πρώτη σύζυγος του Πύρρου, Αντιγόνη. Λίγο καιρό αργότερα ο Πύρρος και Αγαθοκλής ήρθαν σε συμφωνία για την τέλεση γάμου ανάμεσα στον νεαρό βασιλιά της Ηπείρου και τη Λάνασσα. Ο πατέρας της προσέφερε στον γαμπρό του ως προίκα το νησί της Κέρκυρας, το οποίο είχε κατακτήσει ο ίδιος το 300 π.Χ. Το ζευγάρι απέκτησε ένα γιο, ο οποίος έλαβε το όνομα Αλέξανδρος. Στην εκδοχή αυτή συμφωνούν οι ιστορικοί Πλούταρχος και Διόδωρος, ενώ ο Ιουστίνος θεωρεί γιο της Λάνασσας τον πρίγκιπα Έλενο.Marcus Junianus Justinus, «Επιτομή του Πομπήιου Τρόγου», 23.3 Η ένωση του Πύρρου με τη Λάνασσα στάθηκε ιδιαίτερα σημαντική για τη μελλοντική πορεία του Ηπειρώτη μονάρχη, καθώς όταν χρόνια αργότερα πραγματοποίησε τη φιλόδοξη εκστρατεία του στην Ιταλία, οι σικελικές πόλεις προσέβλεπαν σε εκείνον εξαιτίας των συγγενικών του δεσμών με την οικογένεια του Αγαθοκλή.Διόδωρος ο Σικελιώτης, «Ιστορική Βιβλιοθήκη», 22.8

Για πολιτικούς λόγους, ο Πύρρος παντρεύτηκε τα επόμενα χρόνια δύο ακόμη γυναίκες, μια κόρη του Αυτολέοντα, βασιλιά των Παιόνων και τη Βιρκέννα, κόρη του Βαρδύλλιος, ηγεμόνα των Ιλλυριών. Η Λάνασσα δυσαρεστήθηκε με το γεγονός, θεωρώντας ότι ο σύζυγός της έδινε περισσότερη σημασία στις άλλες γυναίκες του που ήταν βαρβαρικής καταγωγής. Έτσι το 290 π.Χ. εγκατέλειψε τον Πύρρο με προορισμό την Κέρκυρα, όπου αποφάσισε να πάρει την εκδίκησή της. Προσκάλεσε στο νησί τον βασιλιά της Μακεδονίας, Δημήτριο τον Πολιορκητή, ο οποίος βρισκόταν σε συνεχή πόλεμο με τον Πύρρο, και τον έπεισε να την παντρευτεί. Ο Δημήτριος ήταν πρόθυμος κι έτσι πέρασε η Κέρκυρα στον έλεγχό του.Πλούταρχος, «Βίοι Παράλληλοι:Πύρρος», §10

Τα επόμενα δύο χρόνια, όταν οι Διάδοχοι είχαν συνασπιστεί ενάντια στον Δημήτριο επικοινώνησαν με τον Πύρρο προκειμένου να ενώσει τα όπλα του στον κοινό σκοπό. Ανάμεσα στα επιχειρήματά τους ήταν και η προοπτική της εκδίκησης για το ζήτημα της Λάνασσας και της απώλειας της Κέρκυρας. Τελικά ο Πύρρος ανέκτησε τον έλεγχο του νησιού το 281 π.Χ. με τη βοήθεια στρατιωτών από τον Τάραντα,Παυσανίας, «Ελλάδος περιήγησις», 1.12 ωστόσο στις αρχαίες πηγές δεν γίνεται κάποια αναφορά σχετικά με την τύχη της Λάνασσας.

 Χρονολόγιο 
 Έτος Γεγονός Γέννηση της Λάνασσας, κόρης του Αγαθοκλή, τυράννου των Συρακουσών. 295 π.Χ. Η Λάνασσα νυμφέυεται τον βασιλιά Πύρρο της Ηπείρου. Η Κέρκυρα αποδίδεται ως προίκα στον σύζυγό της.  Γέννηση του γιου τους, Αλεξάνδρου. Για πολιτικούς λόγους, ο Πύρρος παντρεύεται δύο ακόμη γυναίκες, μια κόρη του Αυτολέοντα, βασιλιά των Παιόνων και τη Βιρκέννα, κόρη του Βαρδύλλιος, ηγεμόνα των Ιλλυριών.  290 π.Χ. Η Λάνασσα έρχεται σε ρήξη με τον Πύρρο και αναχωρεί για την Κέρκυρα. Γάμος της Λάνασσας με τον Δημήτριο τον Πολιορκητή. 288 π.Χ. Ο Δημήτριος χάνει τον θρόνο της Μακεδονίας, ωστόσο εξακολουθεί να έχει υποστηρικτές στον ελλαδικό χώρο. 282 π.Χ. Ο Δημήτριος πεθαίνει στη Μικρά Ασία μετά από μακροχρόνια αιχμαλωσία. 281 π.Χ. Ο Πύρρος ανακτά τον έλεγχο της Κέρκυρας με τη βοήθεια του Τάραντα.  272 π.Χ. Ο Πύρρος βρίσκει τον θάνατο στο Άργος. Στον θρόνο της Ηπείρου τον διαδέχεται ο γιος του από τη Λάνασσα, Αλέξανδρος Β'. 

 Δείτε επίσης 
 Αγαθοκλής των Συρακουσών
 Αρχαία Ήπειρος
 Βασίλειο της Μακεδονίας
 Δημήτριος ο Πολιορκητής
 Δυναστεία των Αιακιδών
 Δυναστεία των Αντιγονιδών
 Ελληνιστική Περίοδος
 Πύρρος της Ηπείρου

 Παραπομπές 

 Βιβλιογραφία 
Πρωτογενείς πηγές (Έλληνες και Ρωμαίοι)
Διόδωρος Σικελιώτης, «Ιστορική Βιβλιοθήκη» (Αρχαία ΕλληνικάΑγγλικά)
Ιουστίνος, «Επιτομή των Φιλιππικών του Πομπήιου Τρόγου» (Λατινικά, Αγγλικά, Γαλλικά)
Παυσανίας, «Ελλάδος Περιήγησις» (Αρχαία ΕλληνικάΑγγλικά)
Πλούταρχος, «Βίοι Παράλληλοι:Δημήτριος» (Αρχαία Ελληνικά ΑγγλικάΓαλλικά)
Πλούταρχος, «Βίοι Παράλληλοι:Πύρρος» (Αρχαία Ελληνικά Αγγλικά)

Δευτερογενείς πηγές
Βοwsworth, Α.Β., (1996). «Demetrius (4) I of Makedonia». Οxford Classical Dictionary, Οξφόρδη. 1996
Cloché, Paul, (1959). «La Dislocation D'Un Empire; Les Premiers Successeurs D'Alexandre Le Grand». Société Editions Payot, Παρίσι. ASIN B004746YF0 
Droysen, Johann Gustav, (1877). «Geschichte des hellenismus» 
Errington, Malcolm, (2008). «A History of the Hellenistic World: 323 - 30 BC (Blackwell History of the Ancient World)». Wiley-Blackwell. ISBN 9780631233879 
Habicht, Christian, (1997). «Athens from Alexander to Antony». Harvard University Press. ISBN 9780674051119 
Will, Édouard, (1983). «Histoire politique du monde hellénistique, 323-30 av. J.-C.». Seuil; Points histoire edition. ISBN 9782020603874 
 Εξωτερικοί σύνδεσμοι 


Κατηγορία:Δυναστεία των Αιακιδών
Κατηγορία:Δυναστεία των Αντιγονιδών
Κατηγορία:Αρχαίοι Συρακούσιοι
Κατηγορία:Βασίλισσες και Πριγκίπισσες της Σικελίας
Κατηγορία:Βασίλισσες και Πριγκίπισσες της Ηπείρου
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου